Mikko Mäntymäki

**Mikko Mäntymäki** (s. 29. syyskuuta 1971 Tampere) on suomalainen voimanostaja. Hän on voittanut voimanoston ammattilaisliittojen maailmanmestaruuskisoissa vuosina 2013-2023 yhteensä 32 avoimen ikäluokan mitalia. 16 kultaa, 11 hopeaa ja 5 pronssia ovat tulleet kuudessa eri liitossa varusteettomissa penkkipunnerruksessa, maastanostossa sekä Push-Pull'issa alle 82.5, 90, 100 ja 110 kilon painoluokissa.  Mäntymäki pitää hallussaan useita doping –testatun kategorian veteraanien maailmanennätyksiä . Voimanostolajien lisäksi hän on kilpaillut otevoimailussa.  

## Ura
### 2013
Mäntymäki voitti Global Powerlifting Alliancen (GPA) maailmanmestaruuskisoissa Tampereella avoimessa ikäluokassa hopeaa maastanostossa ja Push-Pullissa sekä lisäksi kultaa näiden lajien veteraanisarjoissa. 

### 2014
Sydneyssä Australiassa pidetyissä GPA:n MM-kisoissa Mäntymäki oli kisojen menestynein urheilija kuudella kultamitalillaan. Avoimessa ikäluokassa Mäntymäki voitti maailmanmestaruudet penkkipunnerruksessa , maastanostossa  sekä Push-Pull'issa . Lisäksi hän voitti veteraanien maailmanmestaruudet voimanostossa, penkkipunnerruksessa sekä Push-Pull'issa .
### 2015
Mäntymäki uusi Athensissa USA:ssa GPA:n avoimen ikäluokan maailmanmestaruutensa maastanostossa ja Push-Pull'issa sekä saavutti avoimen ikäluokan penkkipunnerruksessa MM-hopeaa. 

### 2016
Mäntymäki kilpaili World Powerlifting Unionin (WPU) MM-kisoissa Coventryssä Isossa-Britanniassa. Penkiltä hän punnersi avoimessa ikäluokassa hopeaa ja veteraaneissa kultaa. Maasta Mäntymäki nosti WPU:n veteraanien (45-49 v) alle 100 kilon painoluokan maailmanennätyksen 250 kg , mikä riitti pronssiin avoimessa ikäluokassa ja mestaruuteen veteraaneissa. 

GPA lanseerasi MM-kisoihinsa Dolgoprudnyissä Venäjällä doping-testatun kategorian. Mäntymäki nosti siinä Push-Pull'issa GPA:n veteraanien (40-49 v) alle 100 kilon painoluokan maailmanennätyksen 400 kg . Avoimessa ikäluokassa tulos toi pronssia  ja veteraaneissa kultaa. Lisäksi hän sijoittui veteraanien maastanostossa toiseksi.  

### 2017
Mäntymäki kilpaili kesällä WPU:n Euroopanmestaruuskilpailuissa Kerkdrielissä, Alankomaissa. Hän sijoittui avoimessa ikäluokassa penkkipunnerruksessa toiseksi ja voitti maastanoston. 

Syksyllä World Raw Powerlifting Federationin (WRPF) MM-kisoissa Moskovassa Mäntymäki nosti doping-testatun kategorian Push-Pull'issa avoimessa ikäluokassa hopeaa . Hän osallistui lisäksi World Armlifting Federationin (WAF) otevoimailussa Rolling Thunder -kilpailuun sijoittuen avoimessa ikäluokassa hopealle. Veteraanien Rolling Thunderin hän voitti. 

Myöhemmin samana syksynä Mäntymäki osallistui myös World Powerlifting Alliancen (WPA) MM-kisoihin Siedlcessä, Puolassa. Doping-testatussa kategoriassa hän penkkipunnersi avoimessa ikäluokassa pronssia ja veteraaneissa kultaa. Maasta Mäntymäki nosti ikäluokkansa (45-49 v) WPA -liiton alle 100 kilon painoluokan maailmanennätyksellä 255 kg veteraanien maailmanmestaruuden. 

### 2018
Huhtikuussa Mäntymäki nosti WRPF:n EM-kisoissa Moskovassa doping-testatun kategorian Push-Pull'issa alle 100 kilon sarjassa. Hänen tuloksensa oli 405 kg (150 kg + 255 kg), jolla hän sijoittui avoimessa ikäluokassa kolmanneksi. 

Lokakuussa Mäntymäki kilpaili ensimmäisen kerran alle 90 kilon painoluokassa. Moskovassa järjestetyissä WRPF-liiton MM-kilpailuissa hän voitti doping-testatussa kategoriassa Push-Pull'in avoimen ikäluokan maailmanmestaruuden 2.5 kilon erolla lähimpään kilpailijaansa . Mäntymäen tulos 385 kg oli WRPF:n uusi veteraanien (45-49 v) maailmanennätys . 

Marraskuussa Mäntymäki osallistui Kiovassa Ukrainassa GPA:n maailmanmestaruuskisoihin. Punnituksessa 88.7 kg painanut Mäntymäki nosti uransa parhaan kilpailun nostotulokset kehonpainoon suhteuttavissa IPF ja Wilks -pisteissä . Hän penkkipunnersi 145 kg ja maastanosti 250 kg, Push-Pull'in ollessa siten 395 kg. Doping-testattujen avoimessa ikäluokassa Mäntymäki voitti pronssin maastanostossa ja hopean Push-Pull'issa . Maastanoston ja Push-Pull'in tulokset olivat GPA:n veteraanien (40-49 v) uusia maailmanennätyksiä , .

### 2019
Kilpailuvuoden 2019 Mäntymäki avasi toukokuussa WPA-liiton MM-kisoissa Lutskissa, Ukrainassa. Ennätyksiään sivuavilla tuloksilla (145 kg + 250 kg = 395 kg) hän sijoittui avoimessa ikäluokassa doping-testattujen alle 90 kilon sarjassa maastanostossa kolmanneksi ja Push-Pull'issa hän sai hopeaa. 

Elokuussa Helsingin APCON -messujen Rebel Power -voimanostokisassa Mäntymäki nosti uransa parhaat tuloksensa kehonpainoon suhteutetuissa IPF- ja Wilks- pisteissä. Elopainossa 89.2 kg hän penkkipunnersi 150 kg ja maastanosti 260 kg. 

Saman vuoden syksyllä Mäntymäki osallistui vielä kaksiin MM-kisoihin. Lokakuussa Chicagossa, USA:ssa, WUAP:n voimanoston MM-kisoissa Mäntymäki voitti avoimessa ikäluokassa sekä penkkipunnerruksen että maastanoston . Joulukuussa WAF:n otevoimakisoissa Moskovassa, Venäjällä, hän oli toinen Hubissa ja kolmas Saxon -maastanostossa .

### 2020

Vuonna 2020 paljon voimanostokisoja peruutettiin COVID-19 -viruksen vuoksi . Mikko Mäntymäen ainoat kansainväliset kisat olivat GPA:n Euroopanmestaruuskisat, Kiovassa, Ukrainassa. Hän voitti doping -testatun kategorian avoimen ikäluokan maastanoston ja Push-Pullin sekä sai penkkipunnerruksessa hopeaa. 

### 2021

Huhtikuussa 2021 WPA -liitto piti MM-kisansa Pabianicessa, Puolassa. Mikko Mäntymäki osallistui ensimmäisen kerran alle -82.5 kilon painoluokkaan. Push-Pullissa hänen yhteistuloksensa 360 kiloa oli uusi WPA:n doping -testattujen veteraanien Euroopanennätys ja riitti kultamitaliin avoimessakin ikäluokassa. Lisäksi Mäntymäki voitti avoimessa ikäluokassa penkkipunnerruksen ja sai hopeaa maastanostossa.
### 2022
International Powerlifting Alliancen (IPA) MM-kisat järjestettiin toukokuussa 2022 Kingwoodissa, Texasissa, USA:ssa. Mikko Mäntymäki voitti doping -testattujen avoimen ikäluokan -82.5 kilon painoluokan mestaruudet niin penkkipunnerruksessa, maastanostossa kuin Push-Pull'issakin. 

### 2023
Vuonna 2023 Mikko Mäntymäki osallistui kahden liiton MM-kilpailuihin. WPA:n kilpailuissa heinäkuussa Blue Springsissä, Missourissa, USA:ssa, hän voitti jälleen doping -testattujen avoimen ikäluokan mestaruudet -82.5 kg painoluokassa penkkipunnerruksessa, maastanostossa ja Push-Pull'issa. Marraskuussa pidetyissä GPA:n kilpailuissa Itanhaemissa, Brasiliassa, Mäntymäki oli avoimessa ikäluokassa toinen sekä maastanostossa että Push-Pull'issa. Molempien liittojen kilpailuissa hän voitti kaikki osallistumansa veteraanien sarjat. 

## Ennätykset

Mäntymäki pitää hallussaan GPA:n doping-testatussa kategoriassa kahta Push-Pull'in veteraanien maailmanennätystä: 45-49 -vuotiaat painoluokassa -90 kg: 395 kg (2018) sekä 50-54 -vuotiaat painoluokassa -82.5 kg: 365 kg (2021) . Lisäksi hänellä on GPA:n doping-testatuissa maastanoston veteraaniennätykset 45-49 -v -90 kg: 250 kg (2018) sekä 50-54 -v -82.5 kg: 230 kg (2021) . WRPF:ssä Mäntymäellä on doping-testattujen Push-Pull'in veteraanien (45-49 v) maailmanennätys -90 kg painoluokassa: 385 kg (2018) .  Maastanoston veteraaniennätyksiä Mäntymäellä on myös -100 kg sarjassa 45-49 -vuotiaissa WPU:ssa 250 kg (2016)  sekä WPA:ssa 255 kg (2017) .

## Lähteet